

***(Z-KPI-A)***

***ZAHTEVEK ZA ZAVAROVANJE***

***KREDIT ZA PRIPRAVO NA IZVOZ – Priloga A[[1]](#endnote-1)***

*Ta zahtevek se uporablja za zavarovanje* ***kreditov*** *odobrenih in namenjenih izključno za financiranje proizvodnih stroškov vezanih na konkretni izvozni posel (ali več teh) za vse vrste blaga in/ali storitev, z ročnostjo do pet let.*

***Izpolnitev vseh postavk tega zahtevka je obvezna.*** *Le točni in popolni podatki vsebovani v zahtevku omogočajo hitrejšo obravnavo in zagotavljajo veljavnost zavarovanja****.*** *Od izvoznikov pričakujemo skrbno in natančno izpolnitev zahtevka, kakor tudi sporočanje naknadnih sprememb vseh zadevnih podatkov. Podatki in okoliščine, ki jih vlagatelj navaja v zahtevku za zavarovanje, so podlaga za oceno tveganja in možnost zavarovanja predlaganega posla, zato ima neizpolnitev zahtevanih in predpisanih postavk za posledico nezmožnost ocene primernosti zavarovanja kredita in zavrnitev zahtevka. V kolikor predvideni prostor pri posamezni postavki ne zadošča, nadaljujte na posebnem listu in ga priloženega pošljite skupaj z zahtevkom.*

*Če se ob morebitnem nastanku škodnega primera izkaže, da okoliščine in podatki, na podlagi katerih je SID – Slovenska izvozna in razvojna banka d.d., Ljubljana (v nadaljevanju: SID), sprejela odločitev o zavarovanju kredita, odstopajo oziroma so drugačni od tistih, ki so bili navedeni oziroma posredovani v zahtevku, sme SID zavrniti izplačilo zavarovalnine oziroma zahtevati vračilo le-te, če jo je že izplačala.*

*Zahtevku so priložena navodila za izpolnjevanje, v kolikor pa bi vseeno potrebovali pomoč ali dodatna pojasnila vas prosimo, da pokličete na telefonsko številko 01 2007 540 in zahtevate prostega strokovnega sodelavca za zavarovanje kreditov.*

***Izpolnjen zahtevek pošljite na naslednji naslov****: SID – Slovenska izvozna in razvojna banka, d.d., Ljubljana Področje zavarovanja kreditov in investicij, Josipine Turnograjske 6, 1000 Ljubljana. SID bo obravnavala tudi zahtevke, prispele po elektronski pošti (preslikane v PDF format) ali poslane po telefaksu (*[*info@sid.si*](mailto:info@sid.si)*; 01 2007 575).*

***ZAHTEVEK***

|  |  |
| --- | --- |
| ***Vlagatelj Priloge A (firma (naziv), sedež)*** |  |
| ***Vlagatelj osnovnega zahtevka (firma, sedež)[[2]](#endnote-2)*** |  |

***IZVOZNIK***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***Firma (naziv) in sedež*** |  | | | | | | | |
| ***Matična št.*** |  | | | ***Davčna št.*** | |  | | |
| ***Šifra SKD:*** |  | | | ***Šifra SKIS:*** | |  | | |
| ***Vodstvo*** |  | | | | | | | |
| ***Kontaktna oseba za zavarovanje*** |  | | | | | | | |
| ***Tel./Fax.*** |  | | | | | | | |
| ***El. pošta/ spletna stran*** |  | | | | | | | |
| ***Osnovni kapital*** |  | | | | | | | |
| ***Leto ustanovitve*** |  | ***Lastnina*** | *- zasebna*  *- javna* | | ***Poreklo kapitala*** | | | *- domače*  *- tuje* |
| ***Velikost podjetja*** | - *mikro*  *- majhna*  *- srednja*  *- velika* | | | | ***Št. zaposlenih*** | |  | |
| ***Lastn. struktura[[3]](#endnote-3)*** |  | | | | | | | |
| ***Povezane osebe*** | ***Naštejte z vami povezane osebe (preko pravnih ali fizičnih oseb), razmerje in lastniški delež:***    ***Ali ste kakorkoli (posredno ali neposredno) lastniško ali na drug način povezani s partnerji v poslu (kupec, kreditodajalec, drugi dolžniki) ?***  *- Da*  *- Ne*  ***Če da, prosimo obrazložite:*** | | | | | | | |
| ***Sposobnost izvršitve pogodb, izkušnje, reference*** | ***Podatki/dokumenti o boniteti izvoznika:[[4]](#endnote-4)***  *- so bili SID-i že posredovani pri obravnavi drugih zahtevkov*  *- so priloženi*  *- jih bomo priskrbeli naknadno.*  *- želimo, da SID pridobi boniteto izvoznika za račun vlagatelja zahtevka*  ***Izkušnje s takimi ali podobnimi posli:***    ***Seznam referenc:***  *- je priložen*  *- ni priložen; razlog:*  ***Obvladovanje celotnega izvedbenega/tehnološkega procesa; zadostnost in usposobljenost kadrov za izvedbo pogodbe:***    ***Poznavanje trga in ugled podjetja v državi uvoznici:*** | | | | | | | |

***IZVOZNI POSEL***

|  |  |  |  |  |
| --- | --- | --- | --- | --- |
| ***Pogodba*** | ***Vrsta pogodbe:[[5]](#endnote-5)***  ***Naziv, št., datum sklenitve:***  ***Ali je posel pridobljen s pomočjo posrednika/ov:***  *- Da*  *- Ne*  *Če da, kolikšen odstotek celotnega posla predstavlja posredniška provizija:*  *%.****[[6]](#endnote-6)***  *Naziv in sedež posrednika:*  ***Pogodba je pridobljena na podlagi:***  *- tenderja*  *- neposrednih pogajanj*  ***V izvoznem poslu nastopate v vlogi:[[7]](#endnote-7)***  *- glavnega pogodbenika/dobavitelja/izvajalca*  *- podpogodbenika*  *- člana konzorcija podjetij oz. druge oblike sodelovanja.*  ***Dodatne obrazložitve:*** | | | |
| ***Opis[[8]](#endnote-8)*** | ***Predmet izvoznega posla:***    ***Ali so za izvoz (dela) blaga in/ali storitev potrebna posebna izvozna dovoljenja:***  *- Da[[9]](#endnote-9)*  *- Ne*  ***Ali izvozni posel oz. izvoženo blago in/ali storitve izpolnjujejo vso relevantno slovensko zakonodajo in standarde ?***  *- Da*  *- Ne*  ***Ali izvozni posel oz. izvoženo blago in/ali storitve izpolnjujejo vso relevantno zakonodajo in standarde države uvoznice ?***  *- Da*  *- Ne*  ***Ali so za realizacijo izvoznega posla pridobljena vsa potrebna dovoljenja države uvoznice:***  *- Da[[10]](#endnote-10)*  *- Ne*  ***Dodatna pojasnila:*** | | | |
| ***Seznam glavnih udeležencev posla in njihovih vlog[[11]](#endnote-11)*** |  | | | |
| ***Komercialna pariteta[[12]](#endnote-12)*** |  | | | |
| ***Pog. vrednost in valuta*** |  | ***Valuta plačila*** | |  |
| ***Spremenljivke pog. vrednosti[[13]](#endnote-13)*** |  | | | |
| ***Plačilni pogoji[[14]](#endnote-14)*** |  | | | |
| ***Časovni okviri[[15]](#endnote-15)*** | ***Trenutna faza pogajanj*** | |  | |
| ***Datum podpisa/začetka veljavnosti komercialne pogodbe*** | |  | |
| ***Proizvodna doba/Priprava na izvoz*** | | *Od*       *do* | |
| ***Dobava*** | | *Od*       *do*  *Število dobav:* | |
| ***Montaža*** | | *Od*       *do* | |
| ***Primopredaja*** | |  | |
| ***Pravo in reševanje sporov*** | ***Izbrano pristojno sodišče:***    ***Izbrano pravo (materialno, procesno):***    ***Dogovorjena arbitraža:***    ***Klavzula o višji sili:*** *- Da,*  *- Ne* | | | |
| ***Dane garancije kupcu*** | ***Opis: [[16]](#endnote-16)***    ***Ali so dogovorjene dobave rezervnih delov in/ali po-garancijskem vzdrževanju opreme ?***    ***Ocena odvisnosti kupca od izvoznika po dobavi opreme:*** | | | |
| ***Dogovorjene varščine po komercialni pogodbi[[17]](#endnote-17)*** |  | | | |
| ***Tuja konkurenca*** | ***Če imate informacije o konkurenci s strani tujih podjetij glede opisanega izvoznega posla, prosimo navedite imena konkurentov, državo iz katere prihajajo in (če je možno) ime izvozno-kreditne agencije, ki jih podpira:***    ***Konkurenčne prednosti tujega podjetja (če so poznane):*** | | | |
| ***Drugi viri financiranja*** | ***Ali se izvozni posel oz. projekt financira tudi s strani drugih nacionalnih oz. multilateralnih institucij/finančnih virov:***  *- Da*  *- Ne*  *- Ne vemo.*  ***Če da, navedite prosim naziv teh institucij oz. finančnih virov in državo iz katere prihajajo:*** | | | |
| ***Ekonomska upravičenost projekta[[18]](#endnote-18)*** | ***Dokumenti, ki prikazujejo ekonomsko upravičenost projekta:***  *- niso razpoložljivi ali po našem mnenju glede na vrsto posla niso relevantni*  *- so priloženi*  *- podatke bomo priskrbeli naknadno* | | | |

***PREDMET FINANCIRANJA***

|  |  |  |  |
| --- | --- | --- | --- |
| ***Skupna vrednost proizvodnih stroškov*** |  | ***Avans po komercialni pogodbi*** |  |
| ***Seznam in vrednost proizvodnih stroškov, ki bi se financirali s kreditom za pripravo na izvoz[[19]](#endnote-19)*** | ***Skupna vrednost proizvodnih stroškov, ki se bodo financirali s kreditom:***    ***Specifikacija proizvodnih stroškov po družbah:*** | | |

***NACIONALNI INTERES***

|  |  |
| --- | --- |
| ***Narodnogospodarski vplivi in prednosti posla*** | ***Naštejte glavne vplive oz. prednosti izvoznega posla, ki bodo po vašem mnenju oz. oceni pozitivno vplivali na slovensko gospodarstvo in javne finance, ali druge družbene koristi:[[20]](#endnote-20)*** |
| ***Slovenska komponenta[[21]](#endnote-21)*** | ***Delež slovenske komponente v izvoznem poslu:***  ***%***  ***Opis (predvidene) slovenske komponente v izvoznem poslu:[[22]](#endnote-22)*** |
| ***Tuja komponenta*** | ***Delež tuje komponente v izvoznem poslu:***  ***%***  ***Opis (predvidene) tuje komponente v izvoznem poslu:[[23]](#endnote-23)***    ***Navedite razloge za vključitev tuje komponente v izvozni posel:*** |
| ***Lokalna komponenta*** | ***Delež lokalne komponente v izvoznem poslu:***  ***%***  ***Opis (predvidene) lokalne komponente v izvoznem poslu:[[24]](#endnote-24)***    ***Navedite razloge za vključitev lokalne komponente v izvozni posel:*** |

***KUPEC***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***Firma (naziv) in sedež*** |  | | | | | | | |
| ***Vodstvo*** |  | | | | | | | |
| ***Tel./Fax.*** |  | | | | | | | |
| ***El. pošta/ spletna stran*** |  | | | | | | | |
| ***Matična št.*** |  | | | ***Davčna št.*** | | |  | |
| ***Osnovna dejavnost*** |  | | | | | | | |
| ***Osnovni kapital*** |  | | | | | | | |
| ***Leto ustanovitve*** |  | ***Lastnina*** | *- zasebna*  *- javna* | | ***Poreklo kapitala*** | | | *- domače*  *- tuje* |
| ***Status kupca*** | *- javni* *- zasebni* | | | | | | | |
| ***Velikost kupca*** | *- majhna*  *- srednja*  *- velika* | | | | | ***Št. zaposlenih*** | |  |
| ***Lastn. struktura[[25]](#endnote-25)*** |  | | | | | | | |
| ***Povezane osebe*** | ***S kupcem povezane osebe (preko pravnih ali fizičnih oseb), razmerje in lastniški delež:*** | | | | | | | |
| ***Medn. ratingi***  *(če obstajajo)* |  | | | | | | | |
| ***Boniteta kupca*** | ***Podatki/dokumenti o boniteti kupca:[[26]](#endnote-26)***  *- so priloženi*  *- jih bomo priskrbeli naknadno.*  *- želimo, da SID pridobi boniteto kupca za račun vlagatelja zahtevka* | | | | | | | |
| ***Ekonomska upravičenost projekta[[27]](#endnote-27)*** | ***Dokumenti, ki prikazujejo ekonomsko upravičenost projekta:***  *- niso razpoložljivi ali po našem mnenju glede na vrsto posla niso relevantni*  *- so priloženi*  *- podatke bomo priskrbeli naknadno* | | | | | | | |
| ***Dosedanje izkušnje s tem kupcem*** | ***Vzpostava medsebojnih odnosov, opis in vrednost dosedanjega medsebojnega poslovanja s kupcem/dolžnikom, izkušnje s plačili, povprečne zamude plačil, morebitne težave, spori, tovrstne informacije iz drugih virov, in druge razpoložljive informacije:*** | | | | | | | |

***DRUGI KUPCI (npr. solidarni/subsidiarni porok, garant itd)***

|  |
| --- |
| *V primeru, da v izvoznem poslu nastopajo poleg kupca tudi njegov porok oz. da kupec jamči za plačilo z garancijo banke ali kakšne druge družbe, se bonitetna informacija oz. podatki/dokumenti za njeno izdelavo, zahtevajo za vsakega takega poroka/družbe posebej.*  *- izvozni posel ne predvideva drugih kupcev, razen osnovnega*  *- izvozni posel predvideva naslednje druge kupce (naziv, država,..):*    *- podatki o drugih kupcih, pripravljeni na enakih osnovah, kot za osnovnega kupca, so priloženi*  *- podatki o drugih kupcih bomo priskrbeli naknadno* |

***OKOLJEVARSTVO[[28]](#endnote-28)***

|  |  |
| --- | --- |
| ***Občutljivi sektorji/območja*** | ***Ali je izvozni posel/projekt povezan z občutljivim sektorjem ?[[29]](#endnote-29)***  *- Da*  *- Ne*  ***Ali je izvozni posel/projekt lociran na občutljivem območju ?[[30]](#endnote-30)***  *- Da*  *- Ne*  ***Ali so predvideni škodljivi vplivi izvoznega posla/projekta na okolje ?***  *- Da*  *- Ne*  ***Kateri ?***    ***Ali ima izvozni posel/projekt pozitivne učinke na okolje ?*** |

***DODATNE STORITVE SID***

|  |
| --- |
| *SID nudi poleg zavarovanja kredita tujemu kupcu tudi druge vrste zavarovanj, ki lahko izvozniku in/ali njegovi banki omejijo ali odpravijo nekatere rizike v mednarodnem poslovanju in na ta način nudijo ustrezno varnost.*  *Prosimo, da nas v povezavi s to ali drugimi posli dodatno informirate o naslednjih zavarovalnih storitvah (označite željeno):*  *- Zavarovanje kredita dobavitelja*  *- Zavarovanje rizikov pred dobavo (proizvodni riziki)*  *- Zavarovanje bančnih garancij*  *- Zavarovanje opreme, s katero se izvajajo dela v tujini*  *- Zavarovanje blaga v brezcarinskih skladiščih, na razstavah ali sejmih v tujini*  *- Zavarovanje vlaganj in delničarskih posojil.* |

***DODATNA DOKUMENTACIJA IN PODATKI***

|  |
| --- |
| *SID lahko od primera do primera zahteva dodatna pojasnila in/ali dokumentacijo oz. podatke, ki so potrebni v postopku ugotavljanja sprejemljivosti zavarovanja posameznega kredita za pripravo na izvoz.* |

***IZJAVE IN PODPIS - IZVOZNIK***

|  |  |
| --- | --- |
| *S tem podpisom potrjujemo, da smo ta* ***vprašalnik izpolnili odgovorno****, da so podatki in navedbe resnični in popolni, in da nismo zamolčali nobenega dejstva, ki bi lahko vplivalo na vašo odločitev o zavarovanju. V primeru kakršnihkoli naknadnih sprememb ali pridobitve dodatnih informacij bomo le-te takoj sporočili SID.*  *Nadalje s tem podpisom potrjujemo tudi, da smo seznanjeni s poslovno politiko SID – Slovenske izvozne in razvojne banke, ki pred izdajo zavarovalne police zahteva* ***vložitev novega zahtevka*** *za zavarovanje, v primeru da prvotni zahtevek vloži oseba, ki ni dejanski upnik, ali je bil prvotni zahtevek izpolnjen nepopolno ali nepravilno oziroma je v vmesnem obdobju prišlo do bistvenih sprememb. Če je do tega prišlo tudi v primeru vsebine tega dokumenta, se obvezujemo, da bomo izpolnili in vložili novega.*  *Vse v zvezi z zahtevkom od nas pridobljene podatke in informacije, ki jih je potrebno pojmovati in obravnavati kot* ***poslovno skrivnost****, sme SID posredovati izključno le družbam, v katerih ima SID 50 ali več odstotni lastniški delež in organom, ki so na podlagi zakonodaje vključeni v delo in odločanje SID.*  *Soglašamo z* ***javno objavo osnovnih podatkov*** *o izvoznem poslu za potrebe SID (npr. za potrebe letnega poročila SID, objavo na spletnih straneh, ipd.), vendar ne pred sklenitvijo posla in sklenitvijo zavarovalne police:*  *- Da*  *- Ne*  *S tem podpisom tudi potrjujemo, da smo seznanjeni z Okoljevarstveno politiko SID, po kateri se objavljajo osnovni podatki o nekaterih poslih vsaj 30 dni pred izstavitvijo zavarovalnega kritja.* | |
| ***PROTI-KORUPCIJSKA POLITIKA SID - IZJAVA IZVOZNIKA****:[[31]](#endnote-31)*  *S podpisom te izjave kot odgovorna/e oseba/e družbe izvoznika jamčim, da po najboljšem vedenju, tako poslovodni delavci izvoznika, kot njeni zaposleni in tudi katerekoli tretje osebe, ki bi delovale v imenu in za račun izvoznika, v fazi pridobivanja, dogovarjanja, sklepanja in realizacije zavarovanega izvoznega posla, opisanega v tem zahtevku (Izvozni posel) niso in ne bodo izvajali dejanj ali sodelovali pri dejanjih, ki jih Kazenski zakonik Republike Slovenije opredeljuje kot dajanje podkupnine.*  *Kaznivo dejanje dajanja podkupnine ter sankcije za storilca opredeljuje Kazenski zakonik v prvi in drugi točki 262. člena:*  *1. Kdor uradni osebi ali javnemu uslužbencu obljubi, ponudi ali da nagrado, darilo ali kakšno drugo korist zanjo ali za koga drugega, da bi v mejah svojih uradnih pravic opravila uradno dejanje, ki ga ne bi smela opraviti, ali da ne bi opravila dejanja, ki bi ga morala ali smela opraviti ali da bi kako drugače zlorabila svoj položaj ali kdor posreduje pri takem podkupovanju, se kaznuje za zaporom od enega do petih let in denarno kaznijo.*  *2. Kdor uradni osebi ali javnemu uslužbencu obljubi, ponudi ali da nagrado, darilo ali kakšno drugo korist zanjo ali za koga drugega, da bi v mejah svojih pravic opravila uradno dejanje, ki bi ga tudi sicer morala ali smela opraviti, ali da ne bi opravila dejanja, ki ga tudi sicer ne bi smela opraviti ali da bi kako drugače uporabila svoj položaj, se kaznuje z zaporom od šestih mesecev do treh let.*  *Izjavljam/o, da mi/nam po najboljšem vedenju ni znano, da bi bilo dajanje podkupnine prisotno pri partnerju/jih, ki sodeluje/jo v realizaciji posla iz zgoraj navedene komercialne pogodbe.*  *Izjavljam/o še, da;*  *1. se zavedam/o pomena razvoja lastnega kontrolnega sistema z izdelanimi ukrepi za preprečevanje podkupovanja in*  *2. tako poslovodni delavci izvoznika kot njegovi zaposleni in tudi katerekoli tretje osebe, ki bi delovale v imenu in za račun izvoznika (kot npr. posredniki), trenutno niso v tožbi in/ali v zadnjih petih letih niso bili obsojeni kršitve zakonodaje na področju podkupovanja tujih javnih uslužbencev.* | |
| ***Kraj in Datum*** | ***Podpis izvoznika*** |
|  |  |

***IZJAVA IN PODPIS - KREDITODAJALEC***

|  |  |
| --- | --- |
| *S tem podpisom potrjujemo, da* ***smo seznanjeni z navedbami izvoznika v tej Prilogi*** *»A« k zahtevku Z-KPI-Osn.*  *Prav tako s tem podpisom potrjujemo, da smo sezanjeni s politiko SID, ki od kreditodajalca v primerih kredita za pripravo na izvoz zahteva* ***povečano skrbnost pri preverjanju dokumentacije****, potrebne za sprostitev sredstev kredita, in njene skladnosti z navedbami izvoznika v tej Prilogi, še posebej pa v zvezi z deklarirano (slovensko, tujo in lokalno) komponento v izvoznem poslu.* | |
| ***Kraj in Datum*** | ***Podpis kreditodajalca*** |
|  |  |

***NAVODILA ZA IZPOLNITEV (Z-KPI-A)***

***SID - Slovenska izvozna in razvojna banka, d.d.,*** *Ulica Josipine Turnograjske 6, SI - 1000 Ljubljana, Slovenija*

*telefon: +386/ 1/ 2007 540, telefaks: +386/ 1/ 2007 575, E-mail: info@sid.si, domača stran: http://www.sid.si*

1. *Priloga A (Z-KPI-A) je* ***redna priloga k osnovnemu zahtevku*** *za zavarovanje kredita za pripravo na izvoz (Z-KPI-Osn), njena izpolnitev in vložitev praviloma s strani izvoznika je obvezna in poleg osnovnega zahtevka nujen pogoj za začetek obravnave zavarovanja. Prilogo A praviloma izpolni izvoznik, podpisati pa jo mora tudi kreditodajalec.* [↑](#endnote-ref-1)
2. *Navesti* ***firmo in sedež vlagatelja osnovnega zahtevka*** *za zavarovanje kredita za pripravo na izvoz, h kateremu se prilaga ta dokument kot dodatna dokumentacija.* [↑](#endnote-ref-2)
3. *Navedba vseh lastnikov, ki imajo vsaj 5-odstotni lastniški delež in lastniškega deleža posameznega takega lastnika.* [↑](#endnote-ref-3)
4. *SID lahko pri ocenjevanju izvoznika v zvezi z njegovo (finančno) sposobnostjo izvršitve prevzetih obveznosti uporabi* ***bonitetne informacije za to specializiranih institucij*** *(ne starejše od treh mesecev)* ***ali*** *pa (večinoma) bonitetno informacijo pripravijo* ***strokovne službe SID samostojno****, na podlagi za to potrebnih podatkov in dokumentov.*

   ***Podatki in dokumenti za izdelavo bonitete*** *morajo praviloma vsebovati:*

   ***za gospodarske družbe***

   * *pravni status (izpis iz sodnega registra)*
   * *osnovno predstavitev izvoznika*
   * *izjavo o povezanosti poslovnih subjektov (skupina)*
   * *bilanco stanja, izkaz poslovnega izida in izkaz finančnega izida za vsaj zadnja 3 leta z revizorskim mnenjem (če je to za gospodarsko družbo obvezujoče), razpoložljive (četrtletne) vmesne podatke o poslovanju v tekočem letu ter primerljive podatke za preteklo leto (isto časovno obdobje)*
   * *v primeru konsolidiranih finančnih izkazov je potrebno navesti delež konkretnega izvoznika v celotnih (konsolidiranih) sredstvih, vseh obveznostih, opredmetenih sredstvih in prihodkih iz prodaje*
   * *kratek komentar pomembnejših bilančnih postavk*
   * *ustrezna potrdila o likvidnosti – zasebna podjetja*
   * *druge relevantne podatke in informacije*

   ***2.) za******samostojne podjetnike***

   * *splošni podatki o podjetniku*
   * *kopija vpisa podjetnika v Poslovni register (PRS)*
   * *kopija razvrstitve podjetja po dejavnosti*
   * *izjava o povezanosti poslovnih subjektov*
   * *finančni izkazi ( bilanca stanja in izkaz poslovnega izida) za vsaj pretekli dve leti, potrjeni od DURS ali izjava, da je dokument verodostojen oz. da so bilance identične oddanim DURS-u*
   * *potrdilo DURS o plačanih obveznostih.*

   ***Osnovna predstavitev izvoznika*** *vsebuje podatke kot npr. zgodovina poslovanja podjetja, predstavitev vodstva, vrednost in delež izvoza v vseh prihodkih podjetja iz poslovanja v zadnjih treh letih, lastniška struktura (navedba vseh lastnikov, ki imajo vsaj 5-odstotni delež), ocena možne podpore lastnikov v primeru morebitnih težav pri poslovanju, možnosti dokapitalizacije, povezane osebe (preko pravnih ali fizičnih oseb), navedba povezanih podjetij, ki pomenijo za konkretnega izvoznika 25 % ali več celotne nabave ali prodaje v zadnjem poslovnem letu, navedba povezanih podjetij, ki financirajo ali so financirani s strani konkretnega izvoznika v višini vsaj 10 % njegovih celotnih sredstev, ključni kadri (vpliv, strokovnost, povezave v gospodarstvu in politiki, ipd.), organizacijska shema, predstavitev glavnih dejavnosti in proizvodov (opis, kupci, marketing, proizvodne zmogljivosti) ter konkurenčnost podjetja (tržni položaj, glavni konkurenti, ipd.), poslovni načrti in cilji, predstavitev panoge (potencial rasti oz. cikličnost panoge, težavnost vstopa novih podjetij v panogo, ipd.) in poslovnega okolja, glavni trgi, ipd.*

   *Od primera do primera lahko SID zahteva tudi drugo dokumentacijo in podatke, ki se ji zdijo relevantni za oceno rizičnosti.* [↑](#endnote-ref-4)
5. *Prodajna, najemna, leasing, kreditna, ipd.* [↑](#endnote-ref-5)
6. *Vprašanje je povezano s proti-korupcijsko politiko, pri čemer se dopušča do največ 5-odstotna posredniška provizija. Morebiti višje posredniške provizije se lahko odobrijo samo po principu od primera do primera, na podlagi ustreznih obrazložitev.* [↑](#endnote-ref-6)
7. *V drugem in tretjem primeru je treba navesti* ***podrobnosti o glavnem pogodbeniku oz. skupnemu podjetju ali konzorciju*** *in plačilnih pogojih. Prav tako je potrebno obrazložiti ali gre v primeru joint-venture-a dejansko za ustanovitev nove skupne pravne osebe (podjetja) ali za sodelovanje pri projektu na osnovi posebne pogodbe med sodelujočimi podjetji.* [↑](#endnote-ref-7)
8. ***Vrsta izvoženega blaga*** *(navedba količine)* ***in/ali storitev*** *(vključno z npr. prevozom, montažo, zagonom, ipd.), tip oz. oznaka strojne opreme, namen, opis celotnega projekta in opredelitev vloge izvoznikovega dela, če je konkreten izvozni posel le del večjega projekta, navedba ali gre za razširitev obstoječih zmogljivosti ali novo proizvodno enoto/opremo, ipd. V primeru, da gre za rabljeno opremo, je potrebno to izrecno navesti. Prav tako je treba navesti končni namembni kraj dobave.* [↑](#endnote-ref-8)
9. *V tem primeru je potrebno predložiti podrobnosti o zahtevanem* ***izvoznem dovoljenju****, vključno z nazivom in naslovom institucije, ki ga je ali bo izdala. Če je bilo dovoljenje že izdano, je treba predložiti njegovo kopijo.* [↑](#endnote-ref-9)
10. *Pri gradbenih projektih tudi gradbena dovoljenja, ipd.* [↑](#endnote-ref-10)
11. *Vnesti je potrebno* ***glavne partnerje v izvoznem poslu*** *ter na kratko njihove vloge. V kolikor je izvoznikov posel del večjega projekta in izvoznik razpolaga z informacijo o virih njegovega financiranja, še posebej če pri tem sodelujejo mednarodne finančne institucije, izvozno-kreditne agencije iz tretjih držav ali lokalni kreditodajalci, navedite njihova imena in druge relevantne informacije.* [↑](#endnote-ref-11)
12. *Dogovorjen način izpolnitve dela prevzetih obveznosti s strani izvoznika (npr. »na ključ« ali v skladu z* ***Incoterms*** *( EXW, FOB, ipd.)).* [↑](#endnote-ref-12)
13. *Morebitne valutne klavzule, drsne skale, spreminjajoče cene materialov in drugi podobni vnaprej dogovorjeni* ***načini prilagajanja pogodbene cene****, ki bi lahko vplivali na višino potrebnega financiranja (kredit tujemu kupcu) in zavarovanja.* [↑](#endnote-ref-13)
14. ***Natančna specifikacija*** *(vrednost, datumi) gotovinskega predplačilo (avans), vračila kreditiranega dela, drugo (npr. plačila s krajšim plačilnim rokom, že izvršena in plačana dela). Navedba ali se bo kupec financiral z dobaviteljskim kreditom ali izvoznim kreditom banke.* [↑](#endnote-ref-14)
15. *Prosimo, da navedete časovne okvirje v mesecih. Če natančni datumi še niso dokončno znani, navedite predvidene.*

    *Proizvodna doba oz. doba priprave na izvoz je obdobje od podpisa komercialne pogodbe do prve dobave.*

    ***Dobavna doba*** *je obdobje od prve do zadnje dobave. Navesti je potrebno tudi število (predvidenih) dobav.*

    ***Montažna doba*** *se nanaša na obdobje, ki je potrebno za montažo dobavljenega blaga na končni lokaciji.*

    *Pojem primopredaje se lahko razlikuje od primera do primera oz. od vrste izvoženega blaga in/ali storitev; tako npr. na splošno velja, da se v primeru izvoza delov in komponent (s spremljajočimi storitvami) upošteva dejanski datum prejema s strani kupca ali tehtani datum v primeru več dobav po posameznem poslu, oz. datum predložitve računa za opravljene storitve; v primeru izvoza kapitalnih dobrin in projektnih storitev se lahko med drugim upošteva datum, ko je kupec prišel v fizično posest nad blagom ali je bil izveden komisijski prevzem oz. je bil uspešno izveden končni preizkus delovanja, ipd.* [↑](#endnote-ref-15)
16. ***Vrsta garancij****, ki jih je dolžan zagotoviti izvoznik naročniku v zvezi s pridobitvijo, izvajanjem in kvaliteto izvedbe posla. Pri tem so mišljene tako garancije, s katerimi se izvoznik zaveže s podpisom kom. pogodbe, kot tudi bančne garancije, ki jih je dolžan zagotoviti. (npr. avansna, za dobro izvedbo posla, za odpravo napak v garancijski dobi, ipd.). Navesti je treba tudi vrednost, trajanje in izdajatelja teh garancij.* [↑](#endnote-ref-16)
17. *Varščine, ki ji izvoznik dogovori s kupcem, kot so pridržek lastninske pravice, plačilne garancije kupčeve banke, poroštvo tretje osebe za kupca ipd.* [↑](#endnote-ref-17)
18. *Dokumenti, ki dokazujejo* ***ekonomsko upravičenost projekta****, se zahtevajo praviloma pri večjih projektih oz. projektih, ki za kupca predvsem z vidika njegove velikosti predstavljajo velik pomen, ali pa gre celo za projektno financiranje (zavarovanje in financiranje posla temelji predvsem na (ocenjeni) sposobnosti generiranju denarnega toka in prihodkov konkretnega projekta oz. projektneg podjetja). Ti dokumenti so lahko v različnih oblikah kot npr. študija ekonomske upravičenosti projekta (vključno z referencami avtorja), poslovni načrt (vsaj za obdobje vračila izvoznega kredita), različne projekcije denarnega toka in uspešnosti projekta, ipd.* [↑](#endnote-ref-18)
19. *Seznam pripravite tako, da navedete (i) naziv (firmo) in sedež družbe, katere strošek se bo pokrival s sredstvi iz kredita za pripravo na izvoz, (ii) blago in/ali storitev, ki jo bo ta družba dobavljala in (iii) vrednost predmetne dobave. Vrednosti dobav naj odražajo čim bolj natančno končno vrednost dobav oz. faktur, ocenjenih na podlagi poslanih ponudb, predračunov ipd. Priporočeno je, da je seznam pripravljen po terminskem načrtu proizvodnje, kar bo prispevali k lažjemu oblikovanju dobe in dinamike črpanja kredita za pripravo na izvoz, saj bo predmetna dokumentacija podlaga za črpanje kredita.* [↑](#endnote-ref-19)
20. ***Narodnogospodarski vplivi in prednosti*** *posameznega izvoznega posla imajo lahko, poleg upoštevanja načela varnosti, mednarodnih standardov, pravil in običajev na področju zavarovanja izvoza in splošnih zavarovalnih načel zdravega poslovanja, pomembno težo pri odločanju o zavarovanju kredita (v imenu in za račun Republike Slovenije) oz. so sestavni del ocene primernosti podpore. Pomen oz. upoštevanje teh učinkov je praviloma premo-sorazmerno z rizičnostjo posameznega izvoznega posla; pri rizičnejših poslih se praviloma zahtevajo večji narodnogospodarski in drugi učinki kot v primeru manj rizičnih.*

    *V nasprotju z deležem slovenske komponente v posameznem poslu, ki ga je možno dokaj natančno meriti, se lahko ostali elementi nacionalnega interesa oz. narodnogospodarski, javno-finančni in drugi družbeno-koristni učinki posameznega posla v veliki meri ovrednotijo le na podlagi ocen, danih s strani izvoznika, kreditodajalca in SID, in sicer po načelu od primera do primera.*

    *Praviloma so podpore s strani SID lahko deležni le izvozniki s sedežem v Rep. Sloveniji, medtem ko to pri kreditodajalcih ni odločilno, če ti financirajo izvoz blaga in/ali storitev slovenskih izvoznikov. Upošteva se tudi (z vidika nacionalnega interesa ne pa tudi domače komponente) morebitna vključenost slovenskih podjetij v tujini (s pomembnim lastniškim deležem slovenskih oseb) na posameznem izvoznem poslu (podizvajalci/poddobavitelji).*

    *Navajamo nekaj možnih primerov narodnogospodarskih in drugih učinkov oz. elementov nac. interesa:*

    * *visok delež slovenske vrednosti (komponente) v izvoženem blagu in/ali storitvah (osnovna pravila politike komponente so predstavljena v nadaljevanju)*
    * *sodelovanje slovenskih podjetij v tujini (s pomembnim lastniškim deležem slovenskih oseb) na posameznem izvoznem poslu (podizvajalci/poddobavitelji)*
    * *realizacija posla z nižjim deležem domače komponente lahko vpliva na realizacijo novih poslov z višjim deležem*
    * *visoka dodana vrednost in vrednost domačega znanja v izvoženem proizvodu in/ali storitvi (kot npr. know-how, projektiranje, vodenje in nadzor projekta, design, prodaja, marketing, visok delež storitev, ipd.)*
    * *izvoz visoke tehnologije (večji delež projekta) in tehnologije, ki je ključna oz. najpomembnejši del projekta*
    * *realizacija izvoznega posla je za podjetje pomembna v smislu razvoja novega tržišča/proizvoda ali osvajanja nove tehnologije oz. mu prinaša določene (mednarodne) konkurenčne prednosti*
    * *zamenjava tehnološke opreme podjetja ob predhodni prodaji/izvozu zastarele*
    * *pomembnost izvoznika v narodnogospodarskem ali sektorskem smislu (podjetje ima določene strateške funkcije, ki lahko vplivajo na narodno gospodarstvo oz. določen njegov sektor (raziskave in razvoj, pridobivanje in vodenje projektov, vezava večjega števila drugih podjetij, licence, ipd.)*
    * *druge kvalitete izvoznika (dobra boniteta, ugled doma in na konkretnem tujem trgu, velik delodajalec, pomemben davkoplačevalec, tehnološki/regionalni/globalni vodja, visok delež stroškov za raziskave in razvoj, pretežno domača lastniška struktura, kvaliteta proizvodov, ipd.)*
    * *vpliv konkretnega izvoznega posla na ohranjanje delovnih mest, oz. ali se bodo s tem izvoznim poslom odprla nova delovna mesta in koliko*
    * *podpora podjetjem v finančnih težavah, prestrukturiranje poslovanja skozi nove posle*
    * *možen vpliv izvoznega posla na dolgoročnost gospodarskega sodelovanja slovenskih in tujih partnerjev,*
    * *izvozni posel sovpada z določenimi drugimi državnimi razvojnimi programi (doseganje sinergičnih učinkov)*
    * *dobičkonosnost posla, drugi dolgoročni prihodki iz posla (licenčnine ali druge tantieme, obresti, dividende, ipd.)*
    * *dejstvo, katera oseba (rezident oziroma nerezident) financira posel*
    * *vpliv določene sheme financiranja na pospeševanje prodaje (učinki, pridobivanje konkurenčne prednosti)*
    * *multiplikativni učinki na slovensko gospodarstvo*
    * *krepitev sodelovanje s podjetji iz drugih držav na tretjih trgih, ki lahko pomembno vpliva na pridobivanje novih izvoznih poslov*
    * *posel omogoča oz. izboljšuje preskrbo Republike Slovenije s strateškimi surovinami, proizvodi, ipd.*
    * *drugo (od primera do primera).*

    [↑](#endnote-ref-20)
21. ***Slovenski delež oz. komponenta*** *v izvoženem blagu se ugotavlja oz. dokazuje/kontrolira s potrdilom o poreklu blaga, ki ga izdaja Gospodarska zbornica Slovenije ali druga pristojna institucija (v primeru poddobaviteljskih / podizvajalskih pogodb morajo tovrstna potrdila zagotoviti tudi poddobavitelji/podizvajalci). Če potrdil o poreklu blaga ni mogoče zagotoviti, se slovenski delež oz. komponenta ugotavlja ob morebitni škodi po sistemu preverjanja ustrezne dokumentacije, iz katere je razviden izvor in vrednost sestavin izvoženega blaga in/ali storitev (pogodbe, fakture, itd.), pri čemer se smiselno upoštevajo pravila o pridobitvi slovenskega porekla za tuje sestavine oz. materiale, če gredo skozi določen proizvodni proces v Sloveniji (glej veljavno SID Politiko komponente). Izvoznik mora tovrstno dokumentacijo hraniti do dokončnega poplačila terjatve in kopijo te dokumentacije predložiti tudi banki, ki kreditira izvoznikovo pripravo na izvoz.*

    *Pri izvozu storitev se praviloma upošteva sedež (pod)izvajalca.*

    *Iz osnov za ugotavljanje komponente (tako v osnovi, ki predstavlja slovensko komponento kot celotno transakcijo) se v celoti izločijo vse davščine, ki sta jih dolžna plačati izvoznik ali kupec/investitor v zvezi s konkretnim izvoznim poslom. Isto velja za financirano premijo v primeru izvoznega kredita.* [↑](#endnote-ref-21)
22. *…. vključno* ***z vsaj prvim nivojem podizvajalcev,*** *katerih dobave v skladu s pravili o poreklu blaga (proizvodni proces) je mogoče šteti kot slovensko komponento.*

    *Opis naj vsebuje firmo in sedež posameznega (pod)dobavitelja oz. (pod)izvajalca, osnovni opis njegovega blaga in/ali storitve, (predvidena) vrednost, delež slovenske komponente v posameznem delu, faza dogovora/izbora poddobavitelja/podizvajalca, morebitna dokazila o dogovoru/izboru ((pred)pogodbe, ponudbe, pisma o nameri, ipd.* [↑](#endnote-ref-22)
23. *Podobno kot v primeru domače komponente, pri čemer se kot* ***tuja komponenta*** *šteje:*

    *vse blago, ki ni proizvedeno oz. ne izvira iz Republike Slovenije ali države uvoznice*

    *vse storitve, izvršene s strani podjetij, ki niso registrirana v Republiki Sloveniji in/ali so plačana izven Republike Slovenije razen iz države uvoznice*

    *večje v tujini proizvedene samostojne enote, ki so vključene v slovenske proizvode (v primeru ugotavljanja komponente po načelu dodane vrednosti).* [↑](#endnote-ref-23)
24. *Podobno kot v primeru tuje komponente, pri čemer se kot* ***lokalna komponenta*** *šteje vse blago, proizvedeno v kupčevi državi, vključno s storitvami, izvršenimi s strani podjetij, registriranih in/ali plačanih v kupčevi državi.* [↑](#endnote-ref-24)
25. *Navedba vseh lastnikov, ki imajo vsaj 5-odstotni lastniški delež in lastniškega deleža posameznega takega lastnika.* [↑](#endnote-ref-25)
26. *SID lahko pri ocenjevanju kreditne sposobnosti oz. sprejemljivosti posameznega kupca za zavarovanje v primerjavi z značilnostjo posameznega izvoznega posla uporabi* ***bonitetne informacije za to specializiranih domačih ali tujih institucij*** *(na podlagi finančnih podatkov, ki niso starejši od pol oz. enega leta)* ***ali*** *pa (večinoma) bonitetno informacijo pripravijo* ***strokovne službe SID samostojno****, na podlagi za to potrebnih podatkov in dokumentov.*

    *Spodaj navedeni seznam predstavlja podatke in dokumentacijo, ki pride v poštev pri izdelavi bonitetne informacije (standardna dokumentacija). Zaželjeno je pridobiti čim širši obseg teh podatkov (v skladu z realnimi zmožnostmi), minimalna dokumentacija v konkretnem izvoznem poslu pa se sicer določa od primera do primera in se lahko razlikuje od faze do faze obravnave posla (npr. za izdajo predobljube včasih določeni podatki še niso na razpolago oz. jih ni mogoče dobiti). Prav tako je možno, da podatke pridobivajo vse stranke v izvoznem poslu (izvoznik, banka, SID), odvisno od razpoložljivih virov in možnosti (predmet dogovora).*

    ***Podatki in dokumenti za izdelavo bonitete*** *(v slovenskem ali angleškem jeziku) morajo praviloma vsebovati:*

    ***1. za gospodarske družbe***

    * *pravni status (izpis iz sodnega registra)*
    * *osnovno predstavitev kupca in v primeru določenih javnih kupcev tudi podatke o proračunu (glej spodaj natančen opis)*
    * *izjavo o povezanosti poslovnih subjektov (skupina)*
    * *bilanco stanja, izkaz poslovnega izida in izkaz finančnega izida za vsaj zadnja 3 leta z revizorskim mnenjem (če je to za gospodarsko družbo obvezujoče), razpoložljive (četrtletne) vmesne podatke o poslovanju v tekočem letu ter primerljive podatke za preteklo leto (isto časovno obdobje)*
    * *v primeru konsolidiranih finančnih izkazov je potrebno navesti delež konkretnega izvoznika v celotnih (konsolidiranih) sredstvih, vseh obveznostih, opredmetenih sredstvih, in prihodkih iz prodaje*
    * *kratek komentar pomembnejših bilančnih postavk*
    * *ustrezna potrdila o likvidnosti – zasebna podjetja (izdajatelj potrdil odvisen od vzpostavljenega sistema v državi kupca)*
    * *druge relevantne podatke.*

    ***2. za samostojne podjetnike***

    * *splošni podatki o podjetniku*
    * *kopija vpisa podjetnika v Poslovni register*
    * *kopija razvrstitve podjetja po dejavnosti*
    * *izjava o povezanosti poslovnih subjektov*
    * *finančni izkazi (bilanca stanja in izkaz poslovnega izida) za vsaj pretekli dve leti, potrjeni s strani ustreznega organa ali izjava, da je dokument verodostojen oz. da so bilance identične oddanim ustreznemu davčnemu organu*
    * *potrdilo davčnega organa o plačanih obveznostih*

    ***3.za banke***

    * *ustrezni splošni in statusni podatki (registracija, licenca, povezane osebe idr.)*
    * *revidirano letno poročilo, medletno revizijsko poročilo*
    * *predstavitev banke (bank's profile)*
    * *srednjeročni razvojni načrt*
    * *ostale relevantne informacije*
    * *v primeru, da za obravnavano banko obstaja rating, je potrebno predložiti tudi kompletno poročilo rating agencije*

    *Izkazi finančnih institucij morajo biti* ***revidirani*** *s strani zunanjega neodvisnega revizorja (če je to obvezno), pri nefinančnih institucijah pa so revidirani podatki zaželeni.*

    ***Osnovna predstavitev zasebnega kupca*** *vsebuje podatke kot npr. zgodovina poslovanja podjetja, predstavitev vodstva, lastniška struktura (navedba vseh lastnikov, ki imajo vsaj 5-odstotni delež), ocena možne podpore lastnikov v primeru morebitnih težav pri poslovanju, možnosti dokapitalizacije, povezane osebe (preko pravnih ali fizičnih oseb), navedba povezanih podjetij, ki pomenijo za konkretnega kupca 25 % ali več celotne nabave ali prodaje v zadnjem poslovnem letu, navedba povezanih podjetij, ki financirajo ali so financirani s strani konkretnega kupca v višini vsaj 10 % njegovih celotnih sredstev, ključni kadri (vpliv, strokovnost, povezave v gospodarstvu in politiki, ipd.), organizacijska shema, predstavitev glavnih dejavnosti in proizvodov (opis, kupci, marketing, proizvodne zmogljivosti) ter konkurenčnost podjetja (tržni položaj, glavni konkurenti, ipd.), poslovni načrti in cilji, predstavitev panoge (potencial rasti oz. cikličnost panoge, težavnost vstopa novih podjetij v panogo, ipd.) in poslovnega okolja, glavni trgi, ipd.*

    ***Osnovna predstavitev javnega kupca*** *vsebuje podatke kot npr. zakonska podlaga za delovanje, ustanovitveni akt, stopnja politične neodvisnosti/avtonomije, posebnosti, ipd.; geografska lokacija, št. prebivalstva, delež v prebivalstvu države, BDP, BDP per capita, delež v BDP države, rast BDP/gospodarska rast, izvoz/uvoz, delež v izvozu/uvozu države, glavni naravni viri, glavne gospodarske panoge, najpomembnejši razvojni projekti, lastništvo v podjetjih, bankah in drugih ustanovah, tuje naložbe in odnos do njih, datum volitev, ki lahko vplivajo na strukturo vodstva in zaposlenih javnega kupca, ipd.*

    *V primeru javnega kupca, ki je organiziran kot javno podjetje za opravljanje določenih aktivnosti javnega pomena, mora predstavitev vsebovati kombinacijo relevantnih zgoraj navedenih podatkov zasebnega in javnega kupca, poleg tega pa tudi vire financiranja in razmerje med proračunskimi prihodki in prihodki iz komercialnih dejavnosti.*

    ***Podatki o proračunu*** *vsebujejo podatke kot so npr. višina in osnovna struktura prihodkov (davčni, nedavčni prihodki, transferji, posebni proračunski skladi, prihodki iz komercialnih dejavnosti, posebnosti), višina in osnovna struktura odhodkov, proračunski presežek ali primanjkljaj, letni trend rasti (višina proračuna), delež neizterjanih prihodkov/davkov, notranji dolg in delež v prihodkih proračuna, izvenbilančne obveznosti, ali je kupec neto dolžnik ali prejemnik iz federalnega proračuna; trendi oz. spremembe v razmerju regija/država, možnost oz. verjetnost intervencije/prevzema dolga s strani države (v primeru nezmožnosti plačila), kratkoročna/dolgoročna zadolženost in dovoljena stopnja zadolženosti, izdaje obveznic, kreditiranje proračunskih porabnikov, likvidnost, morebitne blokade oz. zamude pri poravnavanju proračunskih obveznosti, ostale informacije, ki prikazujejo gospodarsko in finančno stanje, delež zavarovanega posla v proračunu ter letna obremenitev proračuna iz naslova konkretnega kredita/dolga, planiranje stroškov konkretnega posla in planiranje morebitnih dodatnih stroškov (cost overrun)).*

    *Od primera do primera lahko SID zahteva tudi drugo dokumentacijo in podatke, ki se ji zdijo relevantni za oceno rizičnosti.*

    *V vsakem primeru SID zahteva* ***predložitev komercialne pogodbe****.* [↑](#endnote-ref-26)
27. *Dokumenti, ki dokazujejo* ***ekonomsko upravičenost projekta****, se zahtevajo praviloma pri večjih projektih oz. projektih, ki za kupca predvsem z vidika njegove velikosti predstavljajo velik pomen, ali pa gre celo za projektno financiranje (zavarovanje in financiranje posla temelji predvsem na (ocenjeni) sposobnosti generiranju denarnega toka in prihodkov konkretnega projekta oz. projektneg podjetja). Ti dokumenti so lahko v različnih oblikah kot npr. študija ekonomske upravičenosti projekta (vključno z referencami avtorja), poslovni načrt (vsaj za obdobje vračila izvoznega kredita), različne projekcije denarnega toka in uspešnosti projekta, ipd.* [↑](#endnote-ref-27)
28. *SID v skladu z* ***veljavno okoljevarstveno politiko****, objavljeno na spletni strani* [*www.sid.si*](http://www.sid.si)*, ocenjuje vplive posameznih izvoznih poslov/projektov na okolje. Ocena vplivov in predvideni ukrepi (brezpogojno nadaljevanje obravnave zavarovanja, dodatne aktivnosti v zvezi z analizo vplivov oz. odpravo ali ustrezno omejitvijo negativnih vplivov, zavrnitev zavarovanja), se izvajajo praviloma pri izvoznih poslih z ročnostjo dve leti ali več in kjer gre hkrati za izvoz kapitalnih dobrin, poleg tega pa mora biti posel povezan z občutljivim sektorjem (samo v primeru (proti)vrednosti posla nad 10 mio EUR) in/ali lociran na občutljivem območju.*

    *Od primera do primera lahko SID okoljevarstveno politiko uveljavi tudi pri poslih, ki ne izpolnjujejo teh kriterijev, če je to z okoljevarstvenega vidika smiselno.*

    *V prvem koraku je potrebno odgovoriti samo na vprašanja, navedena v zahtevku, na tej podlagi pa strokovni sodelavci za zavarovanje presodijo in obvestijo vlagatelja zahtevka ali je potrebno vložiti dodatne posebej za ta namen predvidene zahtevke in ostalo dokumentacijo ali ne.*

    *Postopek ocene vplivov izvoznih poslov na okolje, seznam potrebne dokumentacije, okoljevarstveni standardi, kriteriji, dodatni vprašalniki, seznama občutljivih sektorjev in območij (predstavljena tudi v nadaljevanju teh navodil), ter ostale podrobnosti so dosegljive na omenjeni spletni strani.* [↑](#endnote-ref-28)
29. ***Indikativen seznam občutljivih sektorjev*** *(izvirna definicija sektorjev – EBRD Environmental Policy):*

    1. ***rafinerije surove nafte*** *(z izključitvijo proizvodnje olj iz surove nafte) in* ***obrati za plinifikacijo*** *ali utekočinjenje premoga, ki presegajo 500 ton predelave na dan;*
    2. ***termoelektrarne*** *in* ***druge kurilne naprave*** *z nazivno izhodno toplotno močjo 300 MW ali več ter jedrske elektrarne ali drugi jedrski reaktorji (razen raziskovalnih objektov za proizvodnjo in pretvorbo cepljivih in oplodljivih materialov, katerih največja moč ne presega 1 kilovat (kW) stalne toplotne obremenitve);*
    3. ***obrati za proizvodnjo ali obogatitev jedrskega goriva****, za predelavo, skladiščenje in končno odlaganje ožarčenega jedrskega goriva ali za predelavo, skladiščenje in končno odlaganje radioaktivnih odpadkov;*
    4. ***obrati****, ki so namenjeni* ***taljenju litega železa ali jekla, proizvodnji surovih barvnih kovin iz rude, koncentratov ali sekundarnih surovin*** *z metalurškimi, kemičnimi ali elektrolitskimi procesi;*
    5. ***obrati za proizvodnjo, predelavo azbesta ali azbestnih izdelkov:*** *azbestno-cementne končne izdelke z letno proizvodnjo, ki presega 20 tisoč ton, azbestne polproizvode z letno proizvodnjo, ki presega 50 ton azbesta v končnih izdelkih ter ostale izdelke, ki vsebujejo azbest in njihova letna proizvodnja presega 200 ton azbesta;*
    6. ***kemični obrati*** *za proizvodnjo (na industrijski ravni s kemično predelavo snovi ali skupin snovi: osnovnih organskih kemikalij, osnovnih anorganskih kemikalij, fosfornih, dušikovih ali kalijevih gnojil (enostavnih ali sestavljenih), osnovnih sredstev za varstvo rastlin in biocidov; kemični obrati, v katerih se uporabljajo kemični ali biološki postopki za proizvodnjo osnovnih farmacevtskih izdelkov, obrati za proizvodnjo eksplozivnih snovi;*
    7. ***gradnja avtocest, hitrih cest in prog za železniški promet*** *na dolge razdalje ter* ***letališč*** *z osnovno dolžino vzletnih stez 2100 m ali več; gradnja novih štiri- ali večpasovnih cest ali premestitev in/ali razširitev obstoječih cest v štiri- ali večpasovne ceste; če je neprekinjena dolžina vsake nove ali premeščene in/ali razširjene ceste 10 ali več km;*
    8. ***cevovodi****, terminali in povezani objekti za plin, nafto in kemikalije;*
    9. ***morska in rečna pristanišča*** *za promet po notranjih plovnih poteh za plovila z nosilnostjo več kot 1350 ton ter* ***notranje plovne poti****, trgovska pristanišča, pomoli za natovarjanje in raztovarjanje, povezani s kopnim, in zunanja pristanišča (razen trajektnih pomolov), ki lahko sprejmejo plovila z nosilnostjo več kot 1350 ton;*
    10. ***obrati za sežiganje, predelavo, kemično obdelavo ali odlaganje nevarnih odpadkov****;*
    11. ***jezovi*** *in drugi objekti za zadrževanje ali trajno skladiščenje vode;*
    12. ***črpanje podtalnice*** *ali sistemi za umetno bogatenje podtalnice, če je letna količina načrpane ali obogatene vode enaka ali večja od 10 milijonov kubičnih metrov;*
    13. *industrijski obrati za* ***proizvodnjo papirne kaše*** *iz lesa ali podobnih vlaknenih materialov ter* ***proizvodnjo papirja in lepenke*** *s proizvodno zmogljivostjo več kot 200 ton suhega zraka/dan;*
    14. ***kamnolomi, površinski kopi*** *ter obrati za predelavo kovinskih rud ali premoga;*
    15. ***komercialno črpanje nafte in zemeljskega plina****;*
    16. ***objekti za skladiščenje nafte, petrokemičnih ali kemičnih izdelkov*** *z zmogljivostjo 200.000 ton ali več;*
    17. *večji* ***gozdarski posegi****;*
    18. ***čistilne naprave*** *za odpadno vodo z zmogljivostjo za več kot 150.000 populacijskih ekvivalentov;*
    19. ***mestna smetišča*** *in* ***obrati za predelavo trdih odpadkov****;*
    20. *razvoj* ***turizma*** *v večjem obsegu;*
    21. *gradnja* ***nadzemne električne napeljave****;*
    22. *večji* ***obrati za recikliranje****;*
    23. *večji* ***posegi na kmetijskih, gozdarskih površinah*** *(sprememba naravnih okolij);*
    24. ***obrati za strojenje******kož****, katerih zmogljivost obdelave presega 12 ton končnih izdelkov na dan;*
    25. ***obrati za intenzivno rejo perutnine ali prašičev*** *z več kot 40 000 mest za perutnino oz. 2 000 mest za pitance (težje od 30 kg) ali 750 mest za plemenske svinje.*

    [↑](#endnote-ref-29)
30. ***Občutljiva območja*** *(izvirna definicija sektorjev – EBRD Environmental Policy):*

    *V primeru, da je realizacija projekta locirana na občutljivem območju in/ali je predviden očiten negativen vpliv projekta na okolje, je le-ta klasificiran v skupino A (v skladu s postopkom klasifikacije poslov –Okoljevarstvena politika SID).*

    *Občutljiva območja vključujejo nacionalne parke, zaščitena območja s strani nacionalne ali mednarodne zakonodaje ter ostale občutljive lokacije regijskega, nacionalnega ali mednarodnega pomena, kot so: močvirja, gozdovi, območja arheološkega ali kulturnega pomena ter ostala območja, pomembna za lokalno skupnost, ki bo predvidoma občutilo posledice obremenitev okolja.* [↑](#endnote-ref-30)
31. *SID se kot izvozno-kreditna agencija v okviru izvajanja svojih dejavnosti vključuje in sodeluje v gospodarskih poslih, pri katerih je bodisi v fazi pridobivanja, bodisi v fazi realizacije možen pojav korupcije.*

    *Z namenom, da se tudi SID vključi v aktivna prizadevanja za zmanjšanje in odpravo primerov korupcije, je po zgledu drugih izvozno kreditnih agencij in upoštevaje priporočila OECD in Bernske unije, na podlagi in ob upoštevanju mednarodne konvencije o boju proti podkupovanju tujih javnih uslužbencev v mednarodnem poslovanju, Zakona o preprečevanju korupcije Ur. l. RS, št. 2-71/2004 in Kazenskega zakonika Ur. l. RS, št. 95/2004, sprejela Pravilnik o izvajanju postopkov in ukrepov za preprečevanje korupcije, kjer je predviden tudi podpis te izjave.*

    *Ustrezno sklepanje in vodenje poslov je postalo v zadnjih letih še posebej pomembno. SID si v tej zvezi želi zagotoviti, da so izvozni posli, pri katerih sodeluje, vodeni na odgovoren način. V to jo usmerjajo tudi sprejete mednarodne obveznosti. SID mora skladno s tem zahtevati izjave, da v zadevnem poslu ni bilo koruptivnih dejanj, in v primeru plačila zavarovalnine ter morebitne naknadne obsodbe v tej povezavi zahtevati povračilo teh sredstev.* [↑](#endnote-ref-31)